ເລັກ ສະໄມພອນ - ປາ​ແດກ​ເນົ່າ 
ວີໂອເອ ຂໍ​ຈັດເພງເພື່ອລຳ​ລຶກ ​ແລະ​ສະດຸ​ດີ​ໃຫ້ແກ່​ມື້​ລາງ​ອາຈານສນອງ ອຸ່ນ​ວົງ ທີ່​ໄດ້​ອຳ​ລາ​ຈາກ​ໂລກ​ນີ້​ໄປ​ ແລະວ່າ ຜົນງານເພງທັງຫຼາຍຂອງອາຈານ ສນອງ ອຸ່ນ​ວົງ ກໍຍັງຈະສືບຕໍ່ຢູ່ຄຽງຄູ່ກັບພວກເຮົາລູກຫຼານຄົນລາວຕະຫຼອດໄປ.
ສບາຍດີທ່ານແຟນເພງທີ່ຮັກແພງທັງຫຼາຍ ໃນລາຍການສຽງເພງຈາກແດນໄກຂອງ VOA ຄໍ່າຄືນນີ້ ວັນນະສອນ ຈະມາກ່ອມອາລົມທ່ານ ດ້ວຍເພງລາວໃໝ່ໆ ມ່ວນໆ ພ້ອມກັບສິລປິນໜ້າໃໝ່ບາງຄົນ ເຊີນທ່ານຫາຄວາມອະພິລົມຊຳລານໄດ້ເລີຍ ນັ້ນແມ່ນເພງ  ທີ່ຂັບຮ້ອງໂດຍ ສິນລະປິນສາວ ຈາກສປປ ລາວ ຊຶ່ງວີໂອເອ ຫາກໍໄດ້ຮັບຜົນງານເພງນີ້ ມາຈາກນ້ອງ ນັກທຸລະກິດຊາວອາເມຣິກັນ ເຊື້ອສາຍລາວ ທີ່ສົ່ງເສີມສິນລະປິນໃນຕ່າງແດນ ວັນນະສອນ ຫວັງຢ່າງຍິ່ງວ່າ ເພງນີ້ຄົງຈະຖືກໃຈທ່ານຜູ້ຟັງ ບໍ່ຫຼາຍ ກໍໜ້ອຍ ເພງຕໍ່ໄປ ເປັນຜົນງານ ຂອງສິນລະປິນລາວຈາກປະເທດການາດາ ທີ່ໄດ້ສົ່ງແຜ່ນດີວີດີມາໃຫ້ ຈຶ່ງຂໍເປີດເພງ ຟ້າປັ້ນສະຫວັນແຕ່ງ ຊຶ່ງເປັນຊື່ຂອງຊຸດເພງ ດັ່ງກ່າວ ວີໂອເອ ກໍຕ້ອງຂໍຂອບໃຈ ທັງນ້ອງເກດ ແລະທ່ານອານຸສົມ ທີ່ອົດສາສົ່ງເພງ ລາວມາໃຫ້ພວກເຮົາ ໄດ້ເປີດແບ່ງປັນໃຫ້ຄົນລາວທັງໂລກ ໄດ້ຮັບຟັງກັນ ແລະກໍຫວັງວ່າ ທ່ານທັງສອງຍັງຈະສືບຕໍ່ສົ່ງເສີມແລະສ້າງຜົນງານເພງລາວໃຫ້ພວກເຮົາ ໄດ້ຮັບຟັງ ກັນອີກ ໃນອະນາຄົດຂ້າງໜ້າພຸ້ນ ເພງ: ຟ້າປັ້ນສະຫວັນແຕ່ງ - ອານຸສົມ ພົມພັກດີ ກ່ອນອຳລາພາຈາກກັນ ໃນຄ່ຳຄືນນີ້ ຂໍມອບເພງອະມະຕະ ຜົນງານເພງຂອງ ທີ່ເປັນຕົ້ນສະບັບ ແລະຕໍ່ມາ ກໍໄດ້ມີ ສິນລະປິນຫຼາຍທ່ານນຳເອົາມາຂັບຮ້ອງ ຊຶ່ງຮວມທັງສິນລະປິນໄທນຳ ນີ້ ເປັນເພງທີ່ໂດ່ງດັງທີ່ສຸດອີກເພງນຶ່ງ ທີ່ເປັນຜົນ ງານບົດປະພັນຂອງອາຈານ ນັກແຕ່ງເພງ ທີ່ມີຊື່ສຽງຂອງວົງການເພງລາວ ທ່ານນຶ່ງ ຊຶ່ງວ່າພວກລູກເລັກເດັກແດງ ກໍສາມາດຮ້ອງເພງນີ້ໄດ້ ຄັ້ງນີ້ ພ້ອມດ້ວຍຄະນະຂອງວີໂອເອ ຈຶ່ງໃຄ່ຂໍຈັດຜົນງານເພງບົດປະພັນຂອງອາຈານ ເພື່ອລຳລຶກ ແລະສະດຸດີໃຫ້ແກ່ມື້ລາງອາຈານ ທີ່ໄດ້ອຳລາຈາກໂລກນີ້ ໄປແລ້ວ ໃນລັດ  ໃນສັບປະດາຜ່ານມານີ້ ເຖິງແມ່ນວ່າ ທ່ານຈະຈາກໂລກນີ້ ໄປແລ້ວ ກໍຕາມ ແຕ່ທ່ານກໍໄດ້ປະໄວ້ ຜົນງານເພງອັນລ້ຳຄ່າ ໃຫ້ຢູ່ຄຽງຄູ່ກັບລູກຫຼານລາວ ຊົ່ວກາລະນານ ແລະວ່າຜົນງານເພງທັງຫຼາຍທັງປວງ ຂອງອາຈານ ຍັງຄົງ ຈະສືບຕໍ່ ຢູ່ໃນຫ້ວງເລິກ ຄວາມຊົງຈຳທີ່ດີໆຂອງຊາວລາວຕະຫຼອດໄປ ເພງ “ໄທດຳລຳພັນ” - ກ ວິເສດ